સાંજે ઘરે આવી મોહનને મનમાં અશાંન્તિ હોવાને કારણે કોઇની સાથે બહુ વાતચીત કર્યા વગર વહેલો પોતાની રૂમમાં જઈ સુઇ ગયો. બીજે દીવસે મોટોભાઇ જ્યારે નોકરીએ જતો રહ્યો ત્યારે મમ્મીની સાથે ચા નાસ્તો કરતા ગઈ કાલે જે માહિતી મળી તે વાત કહી કે મમ્મી તારો મોટો છોકરો તો ખોટા રસ્તે છે. તેને રાવણ વખતે જે છોકરી બાઝીતી તે તો પરણેલી છે અને એક છોકરાની મા પણ છે અને પતિને તરછોડી છુટાછેડા લીધા વગર રમેશ જ્યાં કામ કરે છે ત્યાં કામવાળીનુ કામ કરે છે અને દરરોજ રમેશની સૉડમાં પડીને રમેશની જીંદગીમાં જોડાવા પ્રયત્ન કરે છે. અને રમેશ ભોળો છે એટલે તેને બીજો કાંઇ ખ્યાલ આવતો નથી એટલે તે આપણા ઘરમાં તેનુ વર્તન બદલે છે. આ સાંભળી કાશી બા વિચારના વમળમાં કાંઇજ ના બોલી શક્યા. રાતે એઅક ગ્લાસ પાણી પી ક્યારે સુઇ ગયા તેનો પણ તેમને ખ્યાલ ના આવ્યો.